AIŠKINAMASIS RAŠTAS

Dėl Molėtų rajono savivaldybės tarybos 2022 m. birželio 30 d. sprendimo Nr. B1-154 „Dėl Molėtų rajono savivaldybės būsto ir socialinio būsto nuomos ir naudojimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti dydžius (procentais), kuriais mažinamas socialinio būsto nuomos mokestis asmenims ir šeimoms, kurių vertinamos pajamos, tenkančios vienam asmeniui (šeimos atveju – vienam šeimos nariui) per mėnesį neviršija 1 arba 1,5 valstybės remiamų pajamų dydžio ribos.

2. Siūlomos teisinio reguliavimo nuostatos:

Sprendimu patvirtinami dydžiai (procentais), kuriais mažinamas socialinio būsto nuomos mokestis asmenims ir šeimoms, kurių vertinamos pajamos, tenkančios vienam asmeniui (šeimos atveju – vienam šeimos nariui) per mėnesį neviršija 1 arba 1,5 valstybės remiamų pajamų dydžio ribos.

3. Laukiami rezultatai:

Mažiausias pajamas gaunantiems asmenims ir šeimoms bus sumažintas socialinio būsto nuomos mokestis.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Sprendimo projektas parengtas atsižvelgiant į Molėtų rajono savivaldybės tarybos 2024 m. kovo 28 d. vykusio posėdžio metu atidėtą sprendimo projektą dėl socialinio būsto nuomos mokesčio sumažinimo trims prašymus sumažinti socialinio būsto nuomos mokestį pateikusiems socialinio būsto nuomininkams. Atsižvelgiant į tai, kad socialinio būsto nuomos mokestis Molėtų rajono savivaldybėje nėra didelis, siūloma mažinti dydžius (procentais), kuriais mažinamas socialinio būsto nuomos mokestis asmenims ir šeimoms, kurių vertinamos pajamos, tenkančios vienam asmeniui (šeimos atveju – vienam šeimos nariui) per mėnesį neviršija 1 arba 1,5 valstybės remiamų pajamų dydžio ribos. Valstybės remiamų pajamų dydis nuo 2024 m. sausio 1 d. yra 176 eurai.